 فيسبڪ جي ملڪيت فوٽو شيئرنگ ايپ انسٽاگرام سوشل ميڊيا تي بدڪلامي ۽ اڻ وڻندڙ ڳالهه ٻولهه کي روڪڻ لاءِ اهڙو قدم کنيو آهي جنهن سان اوهان جي پوسٽ تي ايندڙ اڻ وڻندڙ ڪمينٽس پاڻ مرادو غائب ٿي ويندا. پرڏيهي خابرو اداري موجب فوٽو شيئرنگ ايپ انسٽاگرام تي هاڻ اڻ وڻندڙ ڳالهه ٻولهه ۽ بدڪلامي کي هٿي ڏيندڙ ڪميٽس پاڻ مرادو غائب ٿي ويندا. ڪمپني طرفان جاري ڪيل بيان ۾ چيو ويو آهي ته اهڙا ڪمينٽس جن کي ماضي ۾ واهپيدارن طرفان رپورٽ يا بلاڪ ڪيو ويو آهي هاڻ انسٽاگرام تي اهڙا ڪمينٽس پاڻ مرادو غائب ٿي ويندا. انسٽاگرام جو چوڻ آهي ته ڪمپني مصنوعي ذهانت سسٽم تحت اڻ وڻندڙ ۽ بدڪلامي کي هٿي ڏيندڙ ڪمينٽس جي نشاندهي ڪندو. ڪمپني جو چوڻ آهي ته واهپيدارن غائب ٿيل ڪمينٽس کي ان وقت ڏسي سگھندا جڏهن هو ويو هڊن ڪمينٽس تي ڪلڪ ڪندا ته کين لڪيل ڪمينٽس نظر اچي ويندا. 